Zblížil sa s vojvodom d'Orléans a jeho sestrou Adélaïde. Na niekoľko rokov sa stal mladý novinár Adolphe Thiers jeho rodinným priateľom: Talleyrand mu pomáhal vydávať liberálne protivládne noviny "Le National". Tieto noviny sa stali centrom protestov proti "Ordonnances de Juillet" (Júlové nariadenia), ktoré vyprovokovali "Les Trois Glorieuses" (tri slávne dni 27., 28. a 29. júla 1830 – Júlovú revolúciu) a pád Karola X.